Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2025.gada 7. marta sēdē

Iepirkuma procedūras

“Kontakttīkla balstu montāža mikropāļu pamatā”

Identifikācijas Nr. RS/2025/16

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
	1. Iepirkuma priekšmets - kontakttīkla balstu montāža mikropāļu pamatā.
	2. Iepirkuma nomenklatūras CPV kods:45234160-5 (Kontakttīkla būvdarbi). Papildus CPV kods: 45262211-3 (Pāļu dzīšana).
	3. Iepirkuma veids – atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: EUR 400 000,00, neieskaitot pievienotās vērtības nodokli.
2. **Iepirkuma identifikācijas numurs:** - RS/2025/16.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Māra Volkova, tālr. +371 67104863, e-pasts: Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un ir tiesīgs, un, iesniedzot piedāvājumu, apliecinās spējas veikt šajā nolikumā minētos būvdarbus, kā arī slēgt iepirkuma līgumu ar tajā minētajiem noteikumiem.
	2. Pretendentam ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv vai iesniedzot Elektronisko iepirkumu sistēmas apakšsistēmā “e-konkursi” https://www.eis.gov.lv/EKEIS/Supplier iepirkuma procedūras profilā tam paredzētajā sadaļā.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un Elektronisko iepirkumu sistēmas apakšsistēmā „e-konkursi” https://www.eis.gov.lv/EKEIS/Supplier. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Ieinteresētie pretendenti var saņemt iepirkuma procedūras dokumentus un ar tiem iepazīties Pasūtītāja interneta vietnē [www.rigassatiksme.lv](http://www.rigassatiksme.lv), sadaļā “Iepirkumi un izsoles” un Elektronisko iepirkumu sistēmas apakšsistēmā „e-konkursi” <https://www.eis.gov.lv/EKEIS/Supplier>.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi jāiesniedz **līdz 2025.gada 31.marta, plkst. 10.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 17.punktā noteiktajām prasībām.
		3. finanšu piedāvājuma, kas sagatavots saskaņā ar nolikuma 18.punktā noteiktajām prasībām un atbilstoši 3.pielikuma prasībām;
		4. Tehniskā piedāvājuma, kas sagatavots saskaņā ar nolikuma 19.punktu.
7. **Piedāvājuma apjoms**
	1. Pretendenti piedāvājumu var iesniegt tikai par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. Izpildītājs pēc Pasūtītāja pieprasījuma veic elektrotransporta kontakttīkla balstu montāžas darbus mikropāļu pamatā saskaņā ar Pasūtītāja izstrādāto tehnisko specifikāciju (turpmāk tekstā – Būvdarbi).
	2. Būvdarbu specifikācija ir norādīta Tehniskajā specifikācijā (1.pielikums).
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
	3. Līguma darbības laiks – 2 (divi) gadi saskaņā ar iepirkuma līguma projektu (4.pielikums).

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
	5. Pretendents tiek izslēgts no turpmākas dalības iepirkuma procedūrā, ja tiek konstatēts Sabiedrisko pakalpojumu sniedzēju iepirkumu likuma 48.panta otrās daļas 10.punktā minētais pretendenta izslēgšanas nosacījums. Ja tiek konstatēts šajā nolikuma punktā norādītais pretendenta izslēgšanas nosacījums, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta ceturtās daļas 4.punktā, 49.pantā paredzēto.
2. **Prasības profesionālās darbības veikšanai un tehniskajām iespējām:**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
	2. Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt darbus ceļu būvdarbu vadīšanā vai ēku būvdarbu vadīšanā. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus ceļu būvdarbu vadīšanā vai ēku būvdarbu vadīšanā, un, ja iepirkuma procedūrā iegūst tiesības slēgt iepirkuma līgumu, šim pretendentam (apvienības dalībniekam, kurš veiks iepirkuma priekšmetā paredzētos būvdarbus) līdz iepirkuma slēgšanai jāreģistrējas Latvijas Republikas Būvkomersantu reģistrā.
	3. Ja apakšuzņēmējs un persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā, saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs un persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībā, ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt būvdarbu attiecīgajā būvniecības jomā un gadījumā, ja pretendents tiks atzīts par uzvarētāju, līdz līguma slēgšanai jāreģistrējas Latvijas Republikas Būvkomersantu reģistrā.
	4. Ja pretendents (arī apvienība) plāno piesaistīt Konkursa priekšmetā ietilpstošo būvdarbu izpildei apakšuzņēmēju, kura sniedzamo pakalpojumu vērtība ir 10 000 *euro* vai lielāka, jābūt savstarpēji noslēgtai vienošanai, kurā norādīti apakšuzņēmējam nododamo (pakalpojumu) veidi, šo darbu apjoms (vērtība naudas izteiksmē *eiro*), un kurā apakšuzņēmējs apliecina gatavību veikt šos darbus gadījumā, ja pretendents tiks atzīts par uzvarētāju.
	5. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	6. Pretendentam ne vairāk kā 5 (piecos) iepriekšējos gados (kā arī periodā līdz pieteikumu iesniegšanas brīdim) ir pieredze 2 (divos) objektos, kuros veikta kontakttīkla balstu un balstu mikropāļu pamatu izbūve un demontāža.
	7. Pretendenta vai, ja pretendents ir apvienība, tad vismaz viena apvienības dalībnieka rīcībā ir jābūt speciālistam, kuram ir būvprakses sertifikāts ceļu būvdarbu vadīšanā vai ēku būvdarbu vadīšanā.
3. **Pretendentu atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	2. Kopā ar piedāvājumu pretendentam jāiesniedz šādi “Pretendentu atlases dokumenti”:
		1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam, un attiecīgās valsts kompetentas iestādes, ja attiecīgās valsts normatīvie akti paredz šādu ziņu publisku reģistrēšanu, izziņa, kas apliecina pretendenta amatpersonu pārstāvības tiesības; Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās, attiecīgo informāciju iegūstot publiskajā datubāzē;
		2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums;
		3. pretendentam (pretendenta dalībniekam), kurš reģistrēts Latvijas Republikā, bet nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendents tiks atzīts par konkursa uzvarētāju, tad pretendents (pretendenta dalībnieks) apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.
		4. ja pretendents ir ārvalstu persona un nav reģistrēts Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt ceļu būvdarbu vai ēku būvdarbu vadīšanas darbus, un šīs personas apliecinājums, ka gadījumā, ja pretendents tiks atzīts par iepirkuma uzvarētāju, tad tas apņemas reģistrēties Būvkomersantu reģistrā līdz iepirkuma līguma noslēgšanai.
		5. Attiecībā uz Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 16.2.punkta prasībām pārliecināsies, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));
		6. Pretendentam ir jāiesniedz informāciju par pretendenta pieredzi atbilstoši nolikuma 16.6.apakšpunkta prasībām, pēc šādas tabulas:

|  |  |  |  |
| --- | --- | --- | --- |
| **Nr.p.k.** | **Pasūtītājs, pasūtītāja kontaktpersona, telef.nr.** | **Līguma priekšmeta apraksts** | **Būvdarbu izpildes laiks (no.. līdz..) (līguma termiņš)** |
|  |  |  |  |
|  |  |  |  |
|  |  |  |  |

* + 1. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 16.7.punktā norādītos darbus, un gadījumā, ja ar kandidātu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Kandidāts nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Kandidātam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 16.7.punktā norādītos darbus un apliecinājumu, ka līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 16.7.punktam, kuri būvprakses sertifikātu saņēmuši Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv)).

* + 1. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
		2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veic būvdarbus, kura izpildei attiecīgās spējas ir nepieciešamas.
		3. Ja apakšuzņēmējs, kura veicamo būvdarbu vērtība 10 000 *euro* vai lielāka vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā. Šajā gadījumā jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
1. **Finanšu piedāvājums**
	1. Finanšu piedāvājums jāsagatavo saskaņā ar Finanšu piedāvājuma formu (3.pielikums).
	2. Iepirkumā par pamatu tiks ņemtas vienības cenas un aritmētiskās kļūdas tiks labotas, informējot Pretendentu, pamatojoties uz vienības cenām.
	3. Cenas jānorāda ar ne vairāk kā divām zīmēm aiz komata.
2. **Tehniskais piedāvājums**

Tehniskajā piedāvājumā jāiekļauj dokumentācija par pielietojamiem materiāliem un iekārtām:

Balsta stiprinājuma elementi (vītņstienis, uzgriežņi, paplāksnes);

Betons C20/25 vai ekvivalents mikropāļu pamatam;

Portlandcements EN 197-1 CEM I 42,5 N vai ekvivalents;

Ieliekamā detaļa;

Pašurbjošā stiegra (tecēšanas/ sagraušanas slodze 410/ 490 kN), stiegras savienotājs un uzgrieznis.

Komunikāciju aizsargcaurule.

Mikropāļu pamata izbūvei nepieciešamo mehānismu un iekārtu saraksts.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā, un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā, un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
	7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu. Iepirkuma komisija izvēlas piedāvājumu ar zemāko cenu.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 21.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu, saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu.
	5. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **PIELIKUMI**
	1. 1.pielikums – Tehniskā specifikācija un tās pielikumi
	2. 2.pielikums - Pieteikuma vēstule
	3. 3.pielikums – Finanšu piedāvājuma forma
	4. 4.pielikums – Līguma projekts

RP SIA “Rīgas satiksme”

Iepirkuma komisijas priekšsēdētāja

*/elektroniski parakstīts/* I. Novika

1.pielikums

iepirkuma procedūras nolikumam

“Kontakttīkla balstu montāža mikropāļu pamatā”

identifikācijas Nr. RS/2025/16

**TEHNISKĀ SPECIFIKĀCIJA**

***“******Kontakttīkla balstu montāža mikropāļu pamatā”***

*(tehniskās specifikācijas pielikums Nr.1, Nr.2 un Nr.3 atsevišķos failos)*

1. Izpildītājs ar saviem spēkiem, darba rīkiem un materiāliem (izņemot balstus) realizē Pasūtītāja noteikto kontakttīkla balsta uzstādīšanas standarta risinājumu, kas ir atspoguļots Tehniskās specifikācijas 1. pielikumā “Kontakttīkla balsta pamats” un 2. pielikumā “Ieliekamā detaļa ID1”.
2. Iesniedzot cenu piedāvājumu par kontakttīkla balsta uzstādīšanu mikropāļu pamatā, Izpildītājs ņem vērā visu būvdarbu kopumu, lai nodrošinātu būvdarbu izpildi atbilstoši pievienotajam Pasūtītāja risinājumam.
3. Darbu uzskaitījums tehnoloģiskajā secībā:
	1. Ģeodēziskā uzmērīšana.
	2. Grunts rakšanas darbi.
	3. Pāļu izbūves darbi ar urbšanas uzgali D = 76 mm *(skatīt 1. pielikumu “Kontakttīkla balsta pamats”)*.
	4. Ieliekamās detaļas uzstādīšanas darbi (kopā ar komunikāciju aizsargcauruli) *(skatīt 1. pielikumu “Kontakttīkla balsta pamats” un 2. pielikumu “Ieliekamā detaļa ID1”)*.
	5. Pamata betonēšanas darbi*(skatīt 1. pielikumu “Kontakttīkla balsta pamats”)*.
	6. Balsta montāža mikropāļu pamatā (balstu nodrošina Pasūtītājs).
	7. Uzstādot balstus, Izpildītājs ir atbildīgs par balsta krāsojuma kvalitāti līdz balsta pieņemšanai ekspluatācijā. Nepieciešamības gadījumā Izpildītājs veic balsta piekrāsošanu pēc objekta izbūves (krāsu nodrošina Pasūtītājs).
	8. Seguma atjaunošana atbilstoši Rīgas domes 12.07.2023. saistošiem noteikumiem Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību”. Rakšanas darbu atļaujas no Rīgas domes Ārtelpas un mobilitātes departamenta tiks apmaksātas un jāiekļauj izpildē pēc Objekta pabeigšanas.
	9. Ģeodēziskie un izpilddokumentācijas sagatavošanas darbi.
4. Būvdarbi, kuri jāveic nepieciešamības gadījumā pēc Pasūtītāja pieprasījuma vai izriet no balsta pamata montāžas tehnoloģijas vai projekta dokumentācijas:
	1. Vecā balsta demontāža – balsta nogriešana līdz ar pamatu un nepieciešamības gadījumā vecā balsta pamata kalšana tādā apjomā, lai varētu atjaunot segumu.
	2. Vecā balsta pamata demontāža – ja balsts tiek mainīts esošajā vietā vai būvprojektā norādīts, ka esošais balsts demontējams ar visu pamatu (klasiski vecā balsta pamats tiek uztverts 2 x 2 x 1 m).
	3. Veidņošanas darbi – nepieciešams, ja jaunais balsts tiek izbūvēts demontēta balsta pamata vietā vai tas nepieciešams grunts īpatnību dēļ.
	4. Papildus aizsargcauruļu uzstādīšana citu inženiertīklu aizsargāšanai – tuvumā esošo tīklu (piem., zem balsta pamata esoša kabeļa) aizsargāšanai.
5. Noslēdzot iepirkuma līgumu, Izpildītājs kļūst par Pasūtītāja apakšuzņēmēju gadījumos, kad Pasūtītājs piedalās publiskos iepirkumos vai veic citu pasūtītāju pasūtītus būvdarbus. Izpildītājam ir pienākums iesniegt Pasūtītājam nepieciešamos dokumentus, lai Pasūtītājs varētu piedalīties publiskajos iepirkumos un izpildīt citu pasūtītāju pasūtījumu.
6. Gadījumos, ja balsts mainīts avārijas kārtā, Izpildītājam jāsagatavo un jāiesniedz Pasūtītājam parakstīts ielu seguma atjaunošanas akts (*skatīt 3. pielikumu\_Paraugs\_AMD\_akts*).

2.pielikums

iepirkuma procedūras nolikumam

“Kontakttīkla balstu montāža mikropāļu pamatā”

identifikācijas Nr. RS/2025/16

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

**“Kontakttīkla balstu montāža mikropāļu pamatā”**

identifikācijas Nr. RS/2025/16

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.**  |  |
| **E-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs ir - [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3.pielikums

iepirkuma nolikumam

“Kontakttīkla balstu montāža mikropāļu pamatā”

identifikācijas Nr. RS/2025/16

Finanšu piedāvājums

(atsevišķā pielikumā, excel fails)

4.pielikums

iepirkuma nolikumam

“Kontakttīkla balstu montāža mikropāļu pamatā”

identifikācijas Nr. RS/2025/16

**Līguma projekts**

par kontakttīkla balstu montāžu mikropāļu pamatā

Rīgā */Līguma datums ir tam pēdējā pievienotā*

*elektroniskā paraksta laika zīmoga datums/*

**Rīgas pašvaldības sabiedrība ar ierobežotu atbildību “Rīgas satiksme”**, turpmāk – PASŪTĪTĀJS, kuru saskaņā ar \_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_**, turpmāk – IZPILDĪTĀJS, kuru saskaņā ar \_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no otras puses, abi kopā turpmāk - Līdzēji, izsakot savu gribu brīvi, bez viltus, maldības un spaidiem, un pamatojoties uz iepirkuma procedūras “Kontakttīkla balstu montāža mikropāļu pamatā”, ID Nr. RS/2025/16 (turpmāk – iepirkums) rezultātiem, noslēdza šādu iepirkuma līgumu, (turpmāk – Līgums):

1. **LĪGUMA PRIEKŠMETS, SUMMA UN TERMIŅŠ**
	1. PASŪTĪTĀJS uzdod, un IZPILDĪTĀJS apņemas ar saviem spēkiem, darba rīkiem, iekārtām un materiāliem veikt kontakttīkla balstu montāžas mikropāļu pamatā un demontāžas darbus PASŪTĪTĀJA infrastruktūras objektos saskaņā ar PASŪTĪTĀJA iesniegtajiem pasūtījumiem (turpmāk tekstā - Būvdarbi) un pamatojoties uz Tehnisko specifikāciju, kas ir Līguma \_\_.pielikumā.
	2. Līguma kopējā summa ir \_\_\_\_\_\_\_\_\_ EUR (\_\_\_\_\_\_\_\_\_\_\_ euro, 0 centi) bez PVN. PVN tiek maksāts papildus normatīvajos aktos noteiktajā apmērā un kārtībā. Detalizētas Būvdarbu cenas norādītas Līguma \_\_.pielikumā “Finanšu piedāvājums”. Līguma kopējā summa var tikt palielināta, ja tiek izmantota Līguma 2.8.punktā paredzētā cenu indeksācija.
	3. Būvdarbus IZPILDĪTĀJS veic, pamatojoties uz atsevišķiem PASŪTĪTĀJA pilnvarotās personas iesniegtiem pasūtījumiem un LĪDZĒJU pilnvarotu personu abpusēji parakstītām Būvdarbu izmaksu tāmēm, kur panākta vienošanās par Būvdarbu apjomiem un darbu izpildes termiņiem konkrētā objektā.
	4. Līgums stājas spēkā nākamajā dienā, kad PASŪTĪTĀJS ir veicis visus pasūtījumus PASŪTĪTĀJA 2024.gada 7.jūnijā noslēgtā līguma Nr. LIG-IEP/2024/168 par kontakttīkla balstu montāžu mikropāļu pamatā ietvaros. PASŪTĪTĀJA pilnvarotā persona savlaicīgi rakstiski informē IZPILDĪTĀJU par līguma spēkā stāšanās dienu.
	5. Līgums ir spēkā līdz Pušu saistību pilnīgai izpildei.
	6. PASŪTĪTĀJS uzdod IZPILDĪTĀJAM veikt Būvdarbus līdz brīdim, kad ir pagājuši **2 (divi) gadi** no Līguma spēkā stāšanās dienas vai Līguma kopējā summa ir sasniegusi Līguma 1.2.punktā minēto Līguma kopējo summu (atkarībā no tā, kurš no nosacījumiem iestājas pirmais). PASŪTĪTĀJAM ir tiesības pagarināt Līguma termiņu, līdz Līguma ietvaros veikto Būvdarbu pasūtījumu summa sasniedz Līguma 1.2.punktā noteikto Līguma kopējo summu. IZPILDĪTĀJAM ir tiesības Būvdarbu (kurus PASŪTĪTĀJS pasūtījis šajā punktā noteiktajā termiņā) izpildi uzsākt un pabeigt pēc šajā punktā noteiktā termiņa.
	7. PASŪTĪTĀJS ir tiesīgs Līguma darbības laikā uzdot un IZPILDĪTĀJS apņemas veikt citus ar balstu montāžas mikropāļu pamatā izbūvi vai demontāžu saistītos darbus, kas nav norādīti Līguma \_\_.pielikumā, ar nosacījumu, ka šo darbu kopējā cena nepārsniedz 5 % no Līguma 1.2.punktā norādītās Līguma kopējās summas un katra darbu veida cena nav lielāka par 10% no vidējās tirgus cenas attiecīgajam darbu veidam.
	8. IZPILDĪTĀJS 10 (desmit) dienu laikā no Līguma parakstīšanas dienas veic būvuzņēmēja/būvētāja civiltiesiskās atbildības obligāto apdrošināšanu uz visu Līguma darbības laiku, saskaņā ar Latvijas Republikā spēkā esošajiem normatīvajiem aktiem un iesniedz PASŪTĪTĀJAM apdrošināšanas polises kopiju.
2. **BŪVDARBU PASŪTĪŠANAS UN IZPILDES KĀRTĪBA**
	1. Būvdarbi Līguma darbības laikā tiks veikti atsevišķu daļu veidā, pamatojoties uz PASŪTĪTĀJA pilnvarotās personas pasūtījumiem un saskaņotām Būvdarbu tāmēm.
	2. Pasūtījumā jānorāda Būvdarbu veids, veikšanas vieta un Būvdarbu veikšanai paredzētais laiks, kā arī tam tiek pievienoti visi Būvdarbu veikšanai nepieciešamie pamatojuma dokumenti, ja tādi nepieciešami Būvdarbu tāmju sagatavošanai.
	3. IZPILDĪTĀJS Būvdarbu tāmes izstrādei izmanto Finanšu piedāvājumā (Līguma \_\_.pielikums) noteiktos izcenojumus, pielietojot tos atbilstoši veicamajam Būvdarbu apjomam.
	4. IZPILDĪTĀJA pilnvarotā persona ne vēlāk kā 3 (trīs) darba dienu laikā pēc pasūtījuma saņemšanas iesniedz PASŪTĪTĀJA pilnvarotajai personai, kura minēta Līguma 11.2.punktā, saskaņošanai Būvdarbu tāmi un kalendāro grafiku, ja tāds tiek pieprasīts.
	5. PASŪTĪTĀJA pilnvarotajai personai, kura minēta Līguma 11.3.punktā, ir pienākums izskatīt IZPILDĪTĀJA iesniegto Būvdarbu tāmi un saskaņot vai iesniegt IZPILDĪTĀJAM motivētus labojumus.
	6. IZPILDĪTĀJA pilnvarotā persona iesniedz PASŪTĪTĀJA pilnvarotajai personai parakstīšanai šajā Līguma nodaļā paredzētājā kārtībā saskaņoto Būvdarbu tāmi.
	7. Būvdarbu izpildes termiņā netiek ieskatīts laiks, kurā Būvdarbus nav iespējams veikt sakarā ar Būvdarbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), tajā skaitā, ja apkārtējā gaisa temperatūra ir zemāka par -7 grādiem pēc Celsija, ar nosacījumu, ka nelabvēlīgo meteoroloģisko apstākļu iestāšanās sākums un beigās tiek fiksēti ar aktiem, kurus paraksta PASŪTĪTĀJA un IZPILDĪTĀJA pilnvarotās personas.
	8. Finanšu piedāvājumā (Līguma \_\_.pielikumā) norādītās cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma spēkā stāšanās, veicot cenu indeksāciju un piemērojot LR Centrālās statistikas pārvaldes noteiktos Būvniecības izmaksu indeksus (pārmaiņas) grupai “Visi objekti” (https://stat.gov.lv/lv/statistikas-temas/valsts-ekonomika/razotaju-cenas/tabulas/rcb030c-buvniecibas-izmaksu-indeksi-un), ja indeksa (pārmaiņu) svārstības ir vismaz 5 %. Cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	9. Ja IZPILDĪTĀJS vēlas ierosināt cenu indeksāciju, tas iesniedz PASŪTĪTĀJAM rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu. Ja PASŪTĪTĀJS vēlas ierosināt cenu indeksāciju, tas iesniedz IZPILDĪTĀJAM attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu. Izmaiņas Finanšu piedāvājumā norādītajās cenās, pamatojoties uz Līguma 2.8.punktu, tiek veiktas, Līdzējiem par to rakstiskā veidā noslēdzot papildus vienošanos pie Līguma.
3. **NORĒĶINU KĀRTĪBA**
	1. PASŪTĪTĀJS apmaksā IZPILDĪTĀJAM izpildītos Būvdarbus atbilstoši Līdzēju pilnvaroto personu abpusēji parakstītam Būvdarbu nodošanas-pieņemšanas aktam un, pamatojoties uz IZPILDĪTĀJA iesniegto rēķinu, pārskaitot naudu IZPILDĪTĀJA norēķinu kontā 30 (trīsdesmit) dienu laikā. Iesniegtajā rēķinā IZPILDĪTĀJAM obligāti jānorāda Līguma numurs, un rēķins jāiesniedz PASŪTĪTĀJAM, nosūtot uz e-pastu: rekini@rigassatiksme.lv.
	2. IZPILDĪTĀJAM, veicot Būvdarbus kā PASŪTĪTĀJA apakšuzņēmējam, Būvdarbu izpildes akti no PASŪTĪTĀJA puses tiks parakstīti pēc tam, kad Būvdarbi būs pieņemti no objekta galvenā pasūtītāja.
	3. Ja IZPILDĪTĀJS iepriekš rakstiski nav brīdinājis PASŪTĪTĀJU par Būvdarbu tāmē neparedzētiem darbiem no IZPILDĪTĀJA neatkarīgu apstākļu dēļ, tam nav tiesību pēc Būvdarbu izpildes prasīt to izdevumu atlīdzību, kas pārsniedz konkrēto Būvdarbu tāmē paredzēto summu.
	4. Līdzēji vienojas, ka Būvdarbu izcenojumos iekļauti jebkuri IZPILDĪTĀJA palīgmateriāli, autotransporta izdevumi un visas citas nepieciešamās izmaksas nolīgto Būvdarbu izpildei. Papildus Būvdarbus, t.i., tādus Būvdarbus, kas nav nolīgti, atbilstoši Līdzēju noteiktajai Būvdarbu tāmei, IZPILDĪTĀJS veic, ja Līdzēji par to ir rakstiski vienojušies šajā Līgumā noteiktajā kārtībā.
	5. Par samaksas dienu tiek uzskatīta diena, kad PASŪTĪTĀJS ir naudas pārskaitīšanu. Maksājuma uzdevums ar bankas atzīmi uzskatāms par pārskaitījumu apliecinošu dokumentu.
	6. Ja Līgums tiek izbeigts pirms tā termiņa beigām, Līdzējiem 10 (desmit) darbdienu laikā pēc Līguma izbeigšanas jāsastāda akts par savstarpējo norēķinu salīdzināšanu, norādot tajā arī informāciju par izmaksātajām summām, veiktajiem Būvdarbiem un izlietotajiem materiāliem.
	7. Gadījumā, ja Līguma izpildes gaitā IZPILDĪTĀJA darbības/bezdarbība rezultātā PASŪTĪTĀJAM tiek piemēroti līgumsodi, valsts vai pašvaldības iestāžu administratīvie vai citi sodi, IZPIDĪTĀJAM ir pienākums atlīdzināt PASŪTĪTĀJAM šos sodus.
4. **PASŪTĪTĀJA saistības**
	1. PASŪTĪTĀJS apņemas:
		1. veikt pasūtīto Būvdarbu izpildes kontroli;
		2. samaksāt IZPILDĪTĀJAM Būvdarbu tāmēs paredzēto summu par atbilstošu, savlaicīgu un kvalitatīvu Būvdarbu izpildi;
		3. pēc IZPILDĪTĀJA paziņojuma par Būvdarbu gatavību nodošanai, 10 (desmit) darbdienu laikā pieņemt Būvdarbus, parakstot Būvdarbu nodošanas - pieņemšanas aktu;
		4. informēt IZPILDĪTĀJA pārstāvi par darba vides riskiem, nosūtot informāciju uz Līguma 11.3.punktā norādītā IZPILDĪTĀJA atbildīgā pārstāvja e-pasta adresi, ko PASŪTĪTĀJA vārdā veic Personāla pārvaldības daļas Darbu aizsardzības un arodveselības nodaļas vadītāja \_\_\_\_\_, mob. tālr. \_\_\_, e-pasta adrese: \_\_\_.
		5. Iepazīstināt Izpildītāju ar visu pieejamo informāciju par Objektu, kas nepieciešami Līguma izpildei (tajā skaitā projekta dokumentācija, Būvlaukuma kārtības noteikumiem, Noteikumiem par Objektā pielietoto elektronisko darba laika uzskaites sistēmu, darba aizsardzības plānu u.c.).
	2. Nepieciešamības gadījumā PASŪTĪTĀJAM ir tiesības veikt izmaiņas objektu Būvdarbu apjomos. Papildu Būvdarbi, kas nav ietverti Būvdarbu tāmju apjomos, tiek noformēti un izpildīti saskaņā ar Līdzēju pilnvaroto personu abpusēji apstiprināto papildu darbu tāmi Līdzēju rakstiski saskaņotajos termiņos, ievērojot Līguma 1.3.punktā noteikto. PASŪTĪTĀJS nav atbildīgs par IZPILDĪTĀJA darbiniekiem/trešajām personām nodarītajiem zaudējumiem, kas radušies IZPILDĪTĀJA darbības/bezdarbības rezultātā Būvdarbu veikšanas laikā.
5. **IZPILDĪTĀJA SAISTĪBAS**
	1. IZPILDĪTĀJS apņemas:
		1. nodrošināt PASŪTĪTĀJAM visas nepieciešamās speciālās atļaujas, licences vai sertifikātus Būvdarbu veikšanai;
		2. uzņemties atbildību par Būvdarbu izpildē iesaistīto personu instruktāžu un apmācību darba aizsardzības jomā pirms Būvdarbu uzsākšanas un visā laikposmā, kad šīs personas tiek nodarbinātas Būvdarbu objektā;
		3. rakstiski brīdināt PASŪTĪTĀJU par neparedzētiem apstākļiem, kas ietekmē vai varētu ietekmēt Būvdarbu izpildi, ja tādi radušies pēc Būvdarbu uzsākšanas. Ja Būvdarbu izpildes gaitā kļūst neiespējama to savlaicīga izpilde no LĪDZĒJIEM neatkarīgu iemeslu dēļ, rodas nepieciešamība veikt Būvdarbus, kādi nav iekļauti Būvdarbu apjomā, vai arī mainīt izpildāmo Būvdarbu apjomu, Līdzēju pilnvarotās personas rakstiski vienojas par jauno Būvdarbu apjoma un/vai izpildes termiņu grozīšanu;
		4. nodrošināt Būvdarbu kvalitatīvu izpildi atbilstoši tāmē noteiktajam saturam un apjomam. IZPILDĪTĀJS pirms Būvdarbu izpildes uzsākšanas saskaņo nepieciešamās atļaujas, satiksmes organizācijas shēmas attiecīgajās valsts, pašvaldību u.c. iestādēs, kā arī IZPILDĪTĀJS izpilda Būvdarbus veidā, lai netiktu pārtraukta transporta kustība un/vai ietekmēta trešo personu manta;
		5. Pasūtītos Būvdarbus izpildīt atbilstoši Līgumam, Latvijas būvnormatīviem, citiem normatīvajiem aktiem, dokumentiem un instrukcijām, kas ir saistīti ar to saistību izpildi;
		6. Būvdarbu izpildē ievērot arī tādu normatīvo aktu prasības, kas reglamentē drošības pasākumus attiecībā uz Būvdarbu vietu un tās apkārtnē esošām ēkām un citiem objektiem;
		7. garantēt Latvijas Republikā atzītu atbilstības apliecinātu (sertificētu), kvalitatīvu, pārbaudītu, tehnoloģiski un funkcionāli atbilstošu materiālu izmantošanu;
		8. uzņemties atbildību par darba drošības tehnikas un ugunsdrošības noteikumu ievērošanu Būvdarbu izpildes procesā un par šo noteikumu neievērošanas sekām objektā;
		9. Būvdarbu izpildei izmantot materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
		10. savlaicīgi rakstiski brīdināt PASŪTĪTĀJU:
			1. par PASŪTĪTĀJA izsniegto dokumentu trūkumiem vai nepilnībām, kā arī citiem apstākļiem, kas var ietekmēt Būvdarbu kvalitāti un izpildes termiņus;
			2. par neparedzētiem objektīviem apstākļiem, kādi radušies pēc Būvdarbu tāmes parakstīšanas un kuru dēļ nepieciešams mainīt pasūtīto Būvdarbu tāmi, pārsniegt Būvdarbu tāmē norādīto summu vai pagarināt Līdzēju noteikto Būvdarbu izpildes termiņu;
		11. Būvdarbu izpildes laikā uz sava rēķina organizēt būves siltumapgādi, elektroapgādi, ūdensapgādi un kanalizācijas ūdeņu novadīšanu, būvlaukuma uzturēšanu kārtībā, būvbedres drošu norobežošanu un nosegšanu, būvgružu novākšanu, utilizāciju un objekta apsardzi, ja Līdzēji nav noteikuši citādi;
		12. ne vēlāk kā Būvdarbu pabeigšanas dienā ar saviem spēkiem un līdzekļiem atbrīvot Būvdarbu veikšanas vietu no būvgružiem, sava inventāra un darbarīkiem, kā arī aizvākt visas pagaidu būves, ierīces un iekārtas, kas bija nepieciešamas Būvdarbu izpildes gaitā.
		13. Nepieļaut, ka IZPILDĪTĀJA darbinieki Objektā lieto alkoholiskos dzērienus vai narkotiskās un/vai psihotropās vielas, kā arī nepieļaut darbinieku atrašanos Objektā, kuri ir alkoholisko dzērienu vai narkotisko/ psihotropo vielu reibumā.
		14. Būvgružus un citus būvniecības atkritumus Objektā uzglabāt IZPILDĪTĀJA konteineros vai iepakojumā, kas nepieļauj apkārtējās vides piesārņošanu. Būvgružus un citus būvniecības atkritumus, kas radušies Būvdarbu izpildē Objektā (t.sk., noņemto asfaltbetonu un betonu, nereģenerētus būvniecības atkritumus saturošo grunti u.c. veida atkritumus) savlaicīgi izvest uz atkritumu izgāztuvi un nodot atkritumu apsaimniekotājam, kas Valsts vides dienestā ir saņēmis atbilstošu atļauju.
		15. Iesniegt visu nepieciešamo dokumentāciju, lai veiktu darbus kā PASŪTĪTĀJA apakšuzņēmējs (piemēram, Darba veikšanas projekts, Materiālu apstiprināšanas formas, nodarbināto sarakstu, apdrošināšanas polises u.c).
	2. IZPILDĪTĀJS ir atbildīgs par jebkuru Būvdarbu izpildē nodarbināto un piesaistīto trešo personu rīcību (arī bezdarbību), it kā tā būtu Izpildītāja rīcība vai bezdarbība. Pēc PASŪTĪTĀJA pieprasījuma IZPILDĪTĀJAM ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt IZPILDĪTĀJA nodarbināto vai piesaistīto trešo personu rīcības (arī bezdarbības) rezultātā.
	3. IZPILDĪTĀJS ir atbildīgs:
		1. par pareizu Būvdarbu organizēšanu, savu darbinieku kvalifikāciju, Būvdarbu drošības, ugunsdrošības un ražošanas sanitāro noteikumu ievērošanu;
		2. par izpildīto Būvdarbu kvalitātes atbilstību Latvijas Republikā spēkā esošajām normatīvo aktu prasībām;
		3. par piegādāto un pielietoto materiālu, iekārtu un izstrādājumu kvalitāti;
		4. par izpildīto Būvdarbu slēptajiem trūkumiem, ko PASŪTĪTĀJS atklājis garantijas laikā.
	4. Būvdarbu kvalitātes garantijas laiks atbilst normatīvajos aktos noteiktajam minimālajam Būvdarbu garantijas termiņam vai objekta galvenā pasūtītāja noteiktam citam garantijas termiņam, skaitot no dienas, kad IZPILDĪTĀJS Būvdarbus ir nodevis un PASŪTĪTĀJA pilnvarotā persona pieņēma Būvdarbus un parakstīja aktu par Būvdarbu izpildi.
	5. IZPILDĪTĀJS apņemas Būvdarbu kvalitātes garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk-Trūkumi).
	6. Būvdarbu kvalitātes garantijas laikā atklātie Trūkumi tiek novērsti termiņā, kas paredzēts abu Līdzēju parakstītā aktā.
	7. Ja Būvdarbu veikšanas laikā ir nepieciešams ievērot Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” prasības, PASŪTĪTĀJS, vadoties no konkrētā būvdarbu rakstura, saskaņā ar iepriekšminēto noteikumu 6.,7.,8.,9.,11.,12., un 13. un 13.1.punktu pilnvaro, ieceļ un uzdod par pienākumu IZPILDĪTĀJAM:
		1. veikt projekta vadītāja pienākumus;
		2. veikt darba aizsardzības koordinatora pienākumus projekta sagatavošanas posmā;
		3. veikt darba aizsardzības koordinatora pienākumus projekta izpildes posmā;
		4. nodrošināt pirms būvdarbu uzsākšanas izstrādātu darba aizsardzības plānu;
	8. IZPILDĪTĀJS, Līguma ietvaros veicot Būvdarbus, ievēro Līguma noteikumus, Latvijas Republikā spēkā esošos normatīvos aktus ugunsdrošības prasību, darba drošības un vides aizsardzības noteikumu ievērošanā, Pasūtītāja izstrādātos noteikumus “DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM” (Līguma \_\_.pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.
6. **BŪVDARBU NODOŠANAS UN PIEŅEMŠANAS KĀRTĪBA**
	1. Pēc Būvdarbu izpildes IZPILDĪTĀJS sagatavo, paraksta un iesniedz PASŪTĪTĀJAM apstiprināšanai Būvdarbu nodošanas - pieņemšanas aktu. PASŪTĪTĀJS 10 (desmit) darbdienu laikā izskata un paraksta IZPILDĪTĀJA iesniegto Būvdarbu nodošanas – pieņemšanas aktu vai motivēti rakstiski noraida to.
	2. IZPILDĪTĀJS patstāvīgi sagatavo visu nepieciešamo izpilddokumentāciju Būvdarbu vai tās daļas nodošanai. IZPILDĪTĀJS sagatavo sertificēta ģeodēzista uzmērījumus dzelzsbetona mikropāļu pamatiem, nosakot novirzes no projekta. IZPILDĪTĀJS nodrošina sertificēta ģeodēzista izpilduzmērījumu kontakttīkla balstu pamatiem pēc IZPILDĪTĀJA darbu pabeigšanas reģistrēšanu Rīgas pilsētas būvvaldē.
	3. Ja PASŪTĪTĀJS Līguma 6.1.punktā noteiktajā kārtībā ir izvirzījis motivētas pretenzijas, IZPILDĪTĀJAM par saviem līdzekļiem visus Trūkumus ir jānovērš ar PASŪTĪTĀJU rakstiski saskaņotā laikā pēc PASŪTĪTĀJA rakstiskas pretenzijas saņemšanas.
	4. Ja rodas strīds par IZPILDĪTĀJA veikto Būvdarbu kvalitāti, Līdzēji var pieaicināt neatkarīgu ekspertu ekspertīzes veikšanai.
	5. IZPILDĪTĀJAM, kas pieļāvis atkāpes no Līguma noteikumiem, nesaskaņojot tās ar PASŪTĪTĀJU, ar saviem spēkiem un līdzekļiem jānovērš savas vainas dēļ pieļautie Trūkumi.
7. **APAKŠUZŅĒMĒJU UN IESAISTĪTĀ PERSONĀLA NOMAIŅA**
	1. Līguma izpildē iesaistītais iepirkuma procedūras piedāvājumā norādītais personāls: Ēku / ceļu būvdarbu vadītājs - \_\_\_\_\_\_\_, sertifikāta Nr. Līguma izpildē piesaistītais iepirkuma procedūras piedāvājumā norādītais apakšuzņēmējs - .
	2. IZPILDĪTĀJS ir tiesīgs bez saskaņošanas ar PASŪTĪTĀJU veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu līguma izpildē, izņemot Līguma 7.3. un 7.4. punktā minētos gadījumus.
	3. IZPILDĪTĀJA iepirkuma procedūras piedāvājumā norādīto personālu un apakšuzņēmējus, pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu. PASŪTĪTĀJS nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
		1. piedāvātais personāls neatbilst nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
		2. piedāvātais apakšuzņēmējs neatbilst nolikumā izvirzītajam prasībām, kas attiecas uz apakšuzņēmējiem;
		3. tiek nomainīts apakšuzņēmējs, uz kura iespējām IZPILDĪTĀJS balstījies, lai apliecinātu savas kvalifikācijas atbilstību nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu IZPILDĪTĀJS atsaucies, apliecinot savu atbilstību nolikumā noteiktajām prasībām, vai tas atbilst nolikumā minētajiem izslēgšanas nosacījumiem;
		4. piedāvātais apakšuzņēmējs, kura veicamo darbu cena ir 10 000 *euro* vai lielāka, atbilst iepirkuma nolikuma 15.1. un 15.2. punktā minētajiem izslēgšanas nosacījumiem;
		5. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
	4. IZPILDĪTĀJS drīkst veikt jauna apakšuzņēmēja, kura veicamo darbu cena ir 10 000 *euro* vai lielāka, iesaistīšanu Līguma izpildē, ja IZPILDĪTĀJS par to paziņojis PASŪTĪTĀJAM un saņēmis PASŪTĪTĀJA rakstveida piekrišanu apakšuzņēmēja iesaistīšanai Līguma izpildē. PASŪTĪTĀJS nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
		1. uz piedāvāto apakšuzņēmēju attiecas iepirkuma nolikuma 15.1. un 15.2. punktā noteiktie izslēgšanas nosacījumi;
		2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
	5. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 7.3. un 7.4.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.3. un 7.4.punktu.
8. **LĪDZĒJU ATBILDĪBA**
	1. Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
	2. Par Būvdarbu izpildes termiņu kavēšanu PASŪTĪTĀJS ir tiesīgs pieprasīt no IZPILDĪTĀJA un IZPILDĪTĀJS pēc PASŪTĪTĀJA pieprasījuma maksā PASŪTĪTĀJAM līgumsodu 0,1% apmērā no konkrēto Būvdarbu tāmes summas par katru kavēto dienu, bet ne vairāk kā 10% no attiecīgās Būvdarbu tāmes kopējās summas.
	3. Par Būvdarbu Trūkumu novēršanas termiņu neievērošanu PASŪTĪTĀJS ir tiesīgs pieprasīt no IZPILDĪTĀJA un IZPILDĪTĀJS pēc PASŪTĪTĀJA pieprasījuma maksā PASŪTĪTĀJAM līgumsodu 0,1% apmērā no neatbilstoši veikto vai nepaveikto Būvdarbu summas, bet ne vairāk kā 10% no neatbilstoši veikto vai nepaveikto Būvdarbu kopējās summas.
	4. Par nepamatotu Būvdarbu neveikšanu vai atteikšanos no līgumsaistību izpildes PASŪTĪTĀJS ir tiesīgs pieprasīt no IZPILDĪTĀJA un IZPILDĪTĀJS pēc PASŪTĪTĀJA pieprasījuma maksā PASŪTĪTĀJAM līgumsodu 10% apmērā no neveikto Būvdarbu vērtības, kā arī atlīdzina visus zaudējumus, kas PASŪTĪTĀJAM radušies IZPILDĪTĀJA bezdarbības vai atteikšanās rezultātā.
	5. Par veikto Būvdarbu neatbilstību Līgumā noteiktajām prasībām PASŪTĪTĀJS ir tiesīgs pieprasīt no IZPILDĪTĀJA un IZPILDĪTĀJS pēc PASŪTĪTĀJA pieprasījuma maksā PASŪTĪTĀJAM līgumsodu 10% apmērā no neatbilstoši veikto Būvdarbu vērtības.
	6. Par veikto Būvdarbu apmaksas termiņu neievērošanu IZPILDĪTĀJS ir tiesīgs pieprasīt no PASŪTĪTĀJA un PASŪTĪTĀJS pēc IZPILDĪTĀJA pieprasījuma maksā IZPILDĪTĀJAM līgumsodu 0,1% apmērā no kavēto maksājumu summas par katru nokavēto dienu, bet ne vairāk kā 10% no kavētās summas.
	7. Līdzēji vienojas, ka, neatkarīgi no līgumsoda samaksas, Līdzēji viens otram atlīdzina zaudējumus, kas radušies Līguma pārkāpšanas rezultātā. Līgumsoda samaksa neatbrīvo Līdzējus no savu saistību izpildes.
	8. PASŪTĪTĀJAM ir tiesības ieturēt līgumsodu no IZPILDĪTĀJAM izmaksājamās summas.
	9. PASŪTĪTĀJAM ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	10. Gadījumā, ja PASŪTĪTĀJS konstatē, ka IZPILDĪTĀJAM ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, PASŪTĪTĀJS ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	11. IZPILDĪTĀJAM ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja IZPILDĪTĀJS neievēro šos pamatprincipus, PASŪTĪTĀJS ir tiesīgs lauzt Līgumu.
	12. PASŪTĪTĀJAM ir tiesības nekavējoties vienpusēji izbeigt Līgumu, ja ir pasludināts IZPILDĪTĀJA maksātnespējas process, apturēta vai pārtraukta tā saimnieciskā darbība, uzsākta tiesvedība par IZPILDĪTĀJA bankrotu vai tiek konstatēti citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem.
	13. PASŪTĪTĀJAM ir tiesības vienpusēji lauzt Līgumu, 30 (trīsdesmit) dienas iepriekš brīdinot par to IZPILDĪTĀJU. Ja PASŪTĪTĀJS izbeidz Līgumu saskaņā ar šī punkta nosacījumiem, IZPILDĪTĀJAM nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu. Šādā gadījumā PASŪTĪTĀJS samaksā IZPILDĪTĀJAM par faktiski paveiktajiem Būvdarbiem, atbilstoši abpusēji parakstītam Būvdarbu nodošanas – pieņemšanas aktam.
9. **NEPĀRVARAMĀ VARA**
	1. Ja Līdzējs nevar pilnībā vai daļēji izpildīt savas Līgumā noteiktās saistības tādu nepārvaramas varas apstākļu iestāšanās rezultātā, kuru iestāšanos Līdzēji nevarēja paredzēt un novērst, kā arī no kuru sekām Līdzēji nevar izvairīties un kuri tieši ietekmējuši Līdzēja saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi, Līdzēji pagarina saistību izpildes termiņu uz nepārvaramas varas radīto apstākļu pastāvēšanas laiku.
	2. Līdzējam, kuram Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otram Līdzējam rakstveidā par augstāk minēto apstākļu darbības sākumu un beigām ne vēlāk kā 10 (desmit) darba dienu laikā pēc to sākuma un darbības izbeigšanas, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu. Ja Līdzējs nav iesniedzis rakstveida paziņojumu šajā punktā norādītajā kārtībā, tas zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Līdzēju no atbildības par savu saistību neizpildi.
	3. Ja nepārvaramas varas radīto apstākļu dēļ kāds no Līdzējiem vairs nav ieinteresēts Līguma nosacījumu izpildē, Līdzējiem rakstveidā vienojoties, Līgums var tikt izbeigts, veicot savstarpējos norēķinus par faktiski kvalitatīvi izpildīto Darbu apjomu uz Līguma izbeigšanas brīdi. Šajā gadījumā neviens Līdzējs nevar prasīt otram atlīdzināt zaudējumus, kas radušies Līguma izbeigšanas rezultātā.
10. **KONFIDENCIALITĀTE**
	1. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
11. **CITI NOTEIKUMI**
	1. Līdzējiem nav tiesību nodot savas saistības un tiesības trešajām personām bez otra Līdzēja rakstiskas piekrišanas.
	2. PASŪTĪTĀJA pilnvarotā persona: Elektrosaimniecības vadītājs \_\_\_\_\_, tālr. \_\_\_, e-pasta adrese: \_\_\_\_\_;
	3. IZPILDĪTĀJA pilnvarotā persona: \_\_\_\_\_, tālr. \_\_\_, e-pasta adrese: \_\_\_\_\_.
	4. Līdzēju pilnvarotie pārstāvji Līdzēju vārdā veic savstarpējo komunikāciju un ir atbildīgi par Līguma izpildi, kontroli, tai skaitā, Būvdarbu pasūtīšanu, Būvdarbu tāmju saskaņošanu, Būvdarbu izpildi, Būvdarbu nodošanas un pieņemšanas akta un citu Līgumā noteikto aktu noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai. Līdzēju pilnvarotajām personām nav tiesības veikt grozījumus Līgumā.
	5. Jebkuras izmaiņas šī Līguma noteikumos ir spēkā tikai tad, ja tās būs noformētas rakstiski, kā papildu vienošanās pie Līguma, un tās parakstīs abi Līdzēji.
	6. Pēc Līguma parakstīšanas visas iepriekšējās sarunas un sarakste, kas ir notikusi līdz Līguma parakstīšanai, zaudē spēku.
	7. Līdzēji apņemas risināt iespējamās domstarpības sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
	8. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem
	9. Visiem paziņojumiem, kuri tiks sagatavoti saskaņā ar šo Līgumu, jābūt rakstiskā veidā un tie jāpiegādā uz šajā Līgumā norādītajām adresēm personīgi, pa pastu ierakstītā vēstulē, kurjerpastu, vai arī faksu vai elektronisko pastu.
	10. Līdzēju rekvizītu maiņas gadījumā Līdzēji apņemas viens otru par to informēt desmit darbdienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	11. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
	12. Līgumam tā noslēgšanas brīdī ir pievienoti šādi pielikumi: \_\_.pielikums “Tehniskā specifikācija”, \_\_.pielikums “Finanšu piedāvājums”, \_\_.pielikums “Būvuzraudzības darba uzdevums” un pielikums Nr.2 “DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM” kas ir Līguma neatņemamas sastāvdaļas.
	13. Līgums ar pielikumu sagatavots latviešu valodā un parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējā pievienotā droša elektroniskā paraksta un tā laika zīmoga datums. Katrs Līdzējs nodrošina no savas puses parakstītā Līguma nosūtīšanu otram Līdzējam.

**12. Līdzēju rekvizīti un paraksti**

12.1. PASŪTĪTĀJS: 12.2. IZPILDĪTĀJS:

|  |  |
| --- | --- |
| RP SIA "RĪGAS SATIKSME"Jur.adrese: Kleistu iela 28, Rīga, LV-1067Birojs: Vestienas iela 35, Rīga, LV-1035Tālr.67104800AS „Citadele banka”Kods: PARXLV22Konta Nr.: LV56PARX0006048641565 |   |

\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_/ \_\_\_\_\_\_\_\_\_\_\_\_\_\_\_

**\_\_\_. Pielikums**

**DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM**

1. **DOKUMENTĀ LIETOTO TERMINU UN SAĪSINĀJUMU SKAIDROJUMS**
	1. **Avārijas situācija** – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
	2. **Ārkārtas situācija** – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums vai apdraudēta apkārtējā vide.
	3. **Darbi** – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
	4. **Darba vieta** – vieta, kurā Nodarbinātais veic Darbu.
	5. **IAL** – individuālie aizsardzības līdzekļi.
	6. **Izpildītājs** – uzņēmums, kurš uz Līguma vai cita veida sadarbības pamata, veic Darbus Objektos.
	7. **Līgums** – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
	8. **Nodarbinātais** – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
	9. **Noteikumi** – šie noteikumi.
	10. **Objekts/-i** – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
	11. **Pasūtītājs** – Rīgas pašvaldības sabiedrība ar ierobežotu atbildību “Rīgas satiksme”.
2. **APRAKSTS**
	1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	2. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.



1. attēls “Pasūtītāja vērtības”.

* 1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus.
	2. **Būtiskākie darba vides riski Izpildītājam, veicot Darbus**
		1. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
		2. Jārēķinās ar iesaistītajām pusēm, kuras var tikt ietekmētas Darbu veikšanas laikā. Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
		3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
		4. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai.
		5. Nodarbinātajam, veicot Darbus, jāievēro šādi noteikumi:
			1. aizliegts smēķēt;
			2. aizliegts atrasties alkohola, narkotisko un citu apreibinošo vielu ietekmē;
			3. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
			4. jābūt apmācītam drošam darbam un ar darbinieka apliecību;
			5. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			6. jāinformē par bīstamo darbu veikšanu pirms to uzsākšanas;
			7. darba aprīkojumam jābūt pārbaudītam un marķētam;
			8. jāzina, kā rīkoties Avārijas un Ārkārtas situācijā.
	3. **Vispārīgās prasības, uzsākot un veicot Darbus Objektā**
		1. Izpildītājs Līguma darbības laikā nodrošina darba aizsardzības, vides aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
		2. Izpildītājs pirms Darbu uzsākšanas Objektā Nodarbinātajiem nodrošina:
			1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
			2. iepazīstināšanu ar Noteikumos noteiktajām prasībām;
			3. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
			4. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
			5. obligātās veselības pārbaudes pirms Darbu uzsākšanas;
			6. apmācību reaģēšanai Avārijas un Ārkārtas situācijās;
			7. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
		3. Caurlaižu režīms:
			1. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
			2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā.
			3. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
			4. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības.
			5. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
		4. Izpildītāja Nodarbināto ierašanās un uzturēšanās kārtība Objektā:
			1. saskaņot Darbu uzsākšanu ar Līgumā norādīto kontaktpersonu/atbildīgo personu;
			2. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
			3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
		5. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.
		6. Prasības Darba vietas iekārtošanai:
			1. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
			2. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
			3. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
			4. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
			5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
			6. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
			7. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
			8. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
			9. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
		7. Izpildītāja Nodarbināto darba apģērbs, apavi un IAL:
			1. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
			2. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
			3. aizliegts izmantot bojātus, nodilušus un standartiem neatbilstošus IAL.
		8. Izpildītāja izmantojamais darba aprīkojums un iekārtas:
			1. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
			2. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
			3. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir neatbilstoši samontēti.
	4. **Paaugstināta riska darba veidi**
		1. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
		2. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
			1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
			2. sastatnēm jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un atbildīgajam par sastatņu montāžu ir jābūt atbilstoši apmācītam;
			3. augstkāpēju darbs un darbs uz jumtiem jāveic ar atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
			4. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
		3. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
			1. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
			2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot bīstamo iekārtu;
			3. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
			4. nepielaist Darbu veikšanai neapmācītas un nepiederošas personas.
		4. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
			1. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
			2. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
			3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
			4. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
	5. **Izpildītāja un Nodarbinātā rīcība Avārijas vai Ārkārtas situācijā**
		1. Avārijas situācijā Objektā rīcības secība jāizvērtē atbilstoši notikumam:
			1. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
			2. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
			3. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
			4. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
		2. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
			1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
			2. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
			3. jāizsauc un jāsagaida Neatliekamā medicīniskā palīdzība (tālrunis 113 vai 112);
			4. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
			5. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
		3. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
			1. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
			2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
			3. nekavējoties evakuēties, ja atskan ugunsgrēka trauksmes signāls, arī situācijā, ja nav pamanīts ugunsgrēks;
			4. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta;
			5. jāziņo Valsts ugunsdzēsības dienestam (tālrunis 112);
			6. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
1. **ATBILDĪBA**
	1. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie.
	2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
	3. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
	4. Pasūtītājam ir tiesības:
		1. pirmo reizi konstatējot kādu no Noteikumu 3.8.1. - 3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
		2. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
		3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
	5. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšnu ar Noteikumiem un par to, lai apakšuzņēmēji ievēro Noteikumus.
	6. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
	7. Nodarbinātajiem ir pienākums ievērot Noteikumus visā Darbu veikšanas laikā Objektā.
	8. Pasūtītājam ir tiesības piemērot Izpildītājam šādus līgumsodus:

|  |  |  |
| --- | --- | --- |
| Nr. | Pārkāpumi | Līgumsoda apmērs, EUR bez PVN |
| 3.8.1. | Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā. Nodarbinātajam nav apliecības, kurā identificējams Nodarbinātais un tā darba devējs.  | EUR 30,00 par katru reizi |
| 3.8.2. | Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā.  | EUR 70,00 par katru reizi |
| 3.8.3. | Darba vieta un darba zona nav atbilstoši norobežota.Nav nodrošināti ugunsdzēsības līdzekļi vai pirmās palīdzības aptieciņa. Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti. | EUR 70,00 par katru reizi |
| 3.8.4. | Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem. | EUR 70,00 par katru reizi |
| 3.8.5. | Smēķēšana neatļautā vietā. | EUR 70,00 par katru reizi |
| 3.8.6. | Nodarbinātā atrašanās alkohola, narkotisko vai citu apreibinošo vielu ietekmē Objektā.Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē. Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē. | EUR 140,00 par katru reizi |
| 3.8.7. | Bojātu vai nepārbaudītu bīstamo iekārtu ekspluatācija. | EUR 500,00 par katru apsekošanas (pārbaudes) reizi |
| 3.8.8. | Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem. | EUR 300,00 par katru apsekošanas (pārbaudes) reizi |
| 3.8.9. | Nav paziņots par darba gaitā notikušu traumu, incidentu, avāriju vai nelaimes gadījumu. | EUR 140,00 par katru reizi |
| 3.8.10. | Vides aizsardzības prasību neievērošana vai vides incidentu izraisīšana. Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana). Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība). Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā. Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā. Transportlīdzekļu vai tehnikas mazgāšana vai tīrīšana neatļautā vietā un veidā. Neinformēšana par vides incidentu. Notekūdeņu novadīšana tam neparedzētā vietā. Koku, krūmu vai zaļās zonas bojāšana. | EUR 300,00 par katru reizi |
| 3.8.11. | Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā. | EUR 200,00 par katru apsekošanas (pārbaudes) reizi |

* 1. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.).
1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)